టీడీపీ అధినేత చంద్రబాబు, ఎస్ఈసీ నిమ్మగడ్డ రమేశ్ లపై వైసీపీ ఎమ్మెల్యే రోజా తనదైన శైలిలో విమర్శలు గుప్పించారు. పంచాయతీ ఎన్నికలలో గ్రామీణ ప్రజలు ఇచ్చిన తీర్పుతో చంద్రబాబుకు దిమ్మతిరిగిందని అన్నారు. ముఖ్యమంత్రి జగన్ చేసిన సేవలను గుర్తించిన ప్రజలు వైసీపీకి బ్రహ్మరథం పట్టారని చెప్పారు.
కుప్పం నియోజకవర్గంలో వచ్చిన ఫలితాలను చూస్తే... వచ్చే ఎన్నికలలో చంద్రబాబు పోటీ చేయడం కూడా ప్రశ్నార్థకంగా మారిందని అన్నారు. పంచాయతీ ఎన్నికలలో ఓడినా టీడీపీదే గెలుపు అని చెప్పుకోవడం చంద్రబాబుకే చెల్లిందని దుయ్యబట్టారు. జనసేన బలవంతంగా నిలబెట్టిన అభ్యర్థులు కూడా వారికి వారు ఓటు వేసుకోకుండా వైసీపీకి ఓటు వేశారని చెప్పారు.
ఇంత జరిగినా ఎస్ఈసీ నిమ్మగడ్డ రమేశ్ కు బుద్ధి రావడం లేదని రోజా తీవ్ర వ్యాఖ్యలు చేశారు. ఇప్పటికీ స్వామి భక్తిని చాటుకునేందుకు ఆయన యత్నిస్తున్నారని చెప్పారు. ఎంపీటీసీ, జడ్పీటీసీ ఎన్నికలలో బెదిరింపులకు గురైన వారికి మళ్లీ నామినేషన్ అవకాశం ఇవ్వడం విడ్డూరంగా ఉందని అన్నారు. ఇలాంటి ఎన్నికల కమిషనర్ దేశంలో మరెక్కడా ఉండరని విమర్శించారు.
tdp adhinetha chandrababu, essi nimmagadda ramesh lapai vicp emmelye roja tanadaina saililo vimarsalu guppinchaaru. panchaayatii ennikalalo graameena prajalu ichina teerputho chandrababuku dimmatirigindani annaru. mukhyamantri jagan chesina sevalanu gurtinchina prajalu vaiseepeeki brahmaratham pattaarani cheppaaru.
kuppam niyojakavargamlo vachina phalitaalanu chuste... vache ennikalalo chandrababu poty cheyadam kuudaa prasnaarthakamgaa maarindani annaru. panchaayatii ennikalalo odinaa tdpda gelupu ani cheppukovadam chandrababuke chellindani duyyabattaaru. janasena balavantamgaa nilabettina abhyardhulu kuudaa vaariki vaaru otu vesukokunda vaiseepeeki otu vaesaarani cheppaaru.
inta jarigina essi nimmagadda ramesh ku buddhi ravadam ledani roja teevra vyaakhyalu chesaru. ippatikee swami bhaktini chaatukunenduku aayana yatnistunnaarani cheppaaru. mptc, judpeetii ennikalalo bedirimpulaku guraina vaariki malli namination avakaasam ivvadam vidduuramgaa undani annaru. ilanti ennikala commisioner desamlo marekkada undarani vimarsinchaaru.